Oficiālais Vēstnesis L 106 , 15/04/2004 Lpp. 0003 - 0005



Komisijas Regula (EK) Nr. 683/2004 (2004. gada 13. aprīlis), ar ko groza Regulu (EK) Nr. 466/2001 attiecībā uz aflatoksīniem un ohratoksīnu A zīdaiņu un mazu bērnu pārtikā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā [1], un jo īpaši tās 2. panta 3. punktu, apspriedusies ar Pārtikas zinātnisko komiteju (PZK), tā kā: (1) Ar Komisijas Regulu (EK) Nr. 466/2001 [2] ir noteikti dažu piesārņotāju maksimālie daudzumi pārtikā, tostarp zīdaiņu un mazu bērnu pārtikā, uz ko attiecas Komisijas 1991. gada 14. maija Direktīva 91/321/EEK par mātes piena aizstājējiem zīdaiņiem un maziem bērniem [3] un Komisijas 1996. gada 16. februāra Direktīva 96/5/EK par apstrādātiem labības pārtikas produktiem un bērnu pārtiku zīdaiņiem un maziem bērniem [4]. (2) Saskaņā ar Regulu (EK) Nr. 466/2001 vēlākais līdz 2004. gada 5. aprīlim ir jānosaka īpaši maksimālie pieļaujamie piesārņotāju daudzumi pārtikā, kas paredzēta zīdaiņiem un maziem bērniem. (3) Dažas dalībvalstis ir pieņēmušas maksimālos pieļaujamos aflatoksīna B1, aflatoksīna M1 un ohratoksīna A daudzumus zīdaiņiem un maziem bērniem paredzētajā pārtikā. Ņemot vērā atšķirības valstu noteikumos un to radītos konkurences traucējumu draudus, ir vajadzīgi Kopienas pasākumi, lai nodrošinātu tirgus vienotību, tajā pašā laikā ievērojot proporcionalitātes principu. (4) Lai aizsargātu neaizsargātās iedzīvotāju grupas, proti zīdaiņu un mazu bērnu, veselību, ir lietderīgi noteikt mazāko maksimālo pieļaujamo daudzumu, kas ir sasniedzams, stingri atlasot izejvielas, ko izmanto, ražojot mātes piena aizstājējus, piebarošanas pārtiku, apstrādātus labības pārtikas produktus un bērnu pārtiku. Lai maksimālos pieļaujamos daudzumus varētu ievērot, vajadzīga validēta analīzes metode. Attiecībā uz aflatoksīnu M1 Komisija organizēs strarplaboratoriju pētījumu, lai pārbaudītu, vai var droši noteikt aflatoksīna M1 līmeni 0,01 μg/kg, ņemot vērā apsvērumus par maksimālā pieļaujamā aflatoksīna M1 daudzuma samazināšanu līdz 0,01 μg/kg. (5) Tādēļ attiecīgi jāgroza Regula (EK) Nr. 466/2001; (6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 466/2001 2. panta 2. punktu aizstāj ar šādu: "2. Maksimālie pieļaujamie daudzumi, kas noteikti I pielikumā, attiecas arī uz zīdaiņiem un maziem bērniem paredzētu pārtiku, uz ko attiecas Direktīva 91/321/EEK un Direktīva 96/5/EK, ņemot vērā gan žāvēšana, atšķaidīšana vai pārstrādes izraisītās piesārņotāja koncentrācijas izmaiņas, gan sastāvdaļu relatīvo koncentrāciju produktā. Tas neattiecas uz piesārņotājiem, kuriem ir noteikti īpaši Kopienas maksimālie pieļaujamie daudzumi konkrētai pārtikai, vai uz gadījumiem, kad nav noteikti Kopienas maksimālie pieļaujamie daudzumi un ar valsts tiesību aktiem konkrētai pārtikai ir stingrāk noteikti pieļaujamie daudzumi." 2. pants Regulas (EK) Nr. 466/2001 I pielikumu groza saskaņā ar šīs regulas pielikumu. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. novembra. Šo regulu nepiemēro produktiem, kas ir laisti tirgū pirms 2004. gada 1. novembra atbilstīgi piemērojamajiem noteikumiem. Pienākumu pierādīt, kad produkti ir laisti tirgū, uzņemas pārtikas apritē iesaistītais tirgus dalībnieks. Šī regula uzliek saistības kopumā un ir tieši piemērojama visās dalībvalstīs. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 13. aprīlī Komisijas vārdā — Komisijas loceklis David Byrne [1] OV L 37, 13.2.1993., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.). [2] OV L 77, 16.3.2001., 1. lpp. Regulā jaunākie grozījumi izdarīti ar Regulu (EK) Nr. 455/2004 (OV L 74, 12.3.2004., 11. lpp.). [3] OV L 175, 4.7.1991., 35. lpp. Direktīvā jaunākie grozījumi izdarīti ar Direktīvu 2003/14/EK (OV L 41, 14.2.2003., 37. lpp.). [4] OV L 49, 28.2.1996., 17. lpp. Direktīvā jaunākie grozījumi izdarīti ar Direktīvu 2003/13/EK (OV L 41, 14.2.2003., 33. lpp.). -------------------------------------------------- PIELIKUMS Regulas (EK) Nr. 466/2001 I pielikumu groza šādi: 1. Pielikuma 2. iedaļas "Mikotoksīni" 2.1. punktā "Aflatoksīni" pievieno šādu 2.1.5., 2.1.6. un 2.1.7. punktu "Produkts | Maksimālie pieļaujamie daudzumi (μg/kg vai ppb) | Paraugu ņemšanas metode | Analīzes standartmetode | B1 | B1 + B2 + G1 + G2 | M1 | 2.1.5.Zīdaiņiem un maziem bērniem paredzēta bērnu pārtika un apstrādāti labības pārtikas produkti | 0,10 | – | – | Direktīva 1998/53/EK | Direktīva 1998/53/EK | 2.1.6.Mātes piena aizstājējs zīdaiņiem un piebarošanas pārtika, arī piens zīdaiņiem un piena maisījumi piebarošanai | – | – | 0,025 | Direktīva 1998/53/EK | Direktīva 1998/53/EK | 2.1.7.Diētiskā pārtika cilvēkiem ar veselības traucējumiem, kas īpaši paredzēta zīdaiņiem | 0,10 | – | 0,025 | Direktīva 1998/53/EK | Direktīva 1998/53/EK | 2. Pielikuma 2. iedaļas "Mikotoksīni" 2.2. punktā "Ohratoksīns A" pievieno šādu 2.2.4. un 2.2.5. punktu "Produkts | Maksimālie pieļaujamie daudzumi (μg/kg vai ppb) | Paraugu ņemšanas metode | Analīzes standartmetode | 2.2.4.Zīdaiņiem un maziem bērniem paredzēta bērnu barība un apstrādāti labības pārtikas produkti | 0,50 | Direktīva 2002/26/EK | Direktīva 2002/26/EK | 2.2.5.Diētiskā pārtika cilvēkiem ar veselības traucējumiem, kas īpaši paredzēta zīdaiņiem | 0,50 | Direktīva 2002/26/EK | Direktīva 2002/26/EK | --------------------------------------------------